cyanic-selkie/wikianc huggingface dataset:
Geomeetriline optika
Valguse peegeldumine
Kõverpinnaliste peeglite käitumist saab modelleerida, kasutades peegeldumisseadust igal pinna punktil. Paraboolse pinnaga peeglitel koonduvad paralleelselt langevad kiired peale peegeldumist fookuses. Teised kõverpinnalised peeglid võivad ka fokuseerida valgust, aga peegli kuju erinevusest tingituna on kujutis fookuses teatud määral hajutatud. Näiteks sfäärilistel peeglitel esineb sfääriline aberratsioon. Kõverpeeglid saavad moodustada suurendatud ja vähendatud kujutisi ning kujutis saab olla samapidine või ümberpööratud. Samapidine peegeldunud kujutis on alati näiv, ümberpööratud kujutis on aga tõeline ja seda saab ekraanil kujutada.
Valguse murdumine
pisi|287x287px|Snelli seadus Murdumine leiab aset, kui valgus levib ühe murdumisnäitajaga keskkonnast teise. Lihtsaim murdumise juht leiab aset valguse levimisel ühtlasest keskkonnast murdumisnäitajaga n_1 ühtlasesse keskkonda murdumisnäitajaga n_2. Sel juhul kirjeldab kiire murdumist Snelli seadus:
kus \theta_1ja \theta_2 on vastavalt nurgad pinnanormaali ja langeva kiire ning pinnanormaali ja murdunud kiire vahel. Valguse levimise suund muutub seetõttu, et valguse kiirus sisenemisel teise murdumisnäitajaga keskkonda muutub. Kuna valguse kiirus ja keskkonna murdumisnäitaja on omavahel seotud, kehtib seos
kus v_1ja v_2 on vastavas keskkonnas valguse levimise kiirused.
Kasiṇa
Kasina (paali keeles kasiṇa, sanskriti keeles kṛtṣna – 'kogu', 'tervik', 'täielik') on rühm teatavaid universaale, mida kasutatakse vastava theravaada meditatsioonitehnika puhul keskendumisobjektidena. Kasinatele keskendumine ja vastavate objektide kirjeldused leiduvad Tipitakas ja Visuddhimaggas ning nendega on seotud mitmesuguste üleloomulike võimete saavutamine.
Geomeetriline optika
Valguse murdumine
Snelli seadusest tulenevalt on võimalik, et kõrgema murdumisnäitajaga keskkonnast madalama murdumisnäitajaga keskkonda levides võib kiir täielikult peegelduda. Seda nähtust kutsutakse täielikuks sisepeegeldumiseks ning sellel põhineb kiudoptika.
Kasiṇa
Ṭhitañāṇo bhikkhu selgituse kohaselt esindab kasina objekti tervikuna, sõltumata sellest, kas tegemist on loodusliku või isevalmistatud kasinaga. Keskendumisel välisele objektile ilmneb meeles vastav märk (nimitta), mida arendatakse edasi piirituks, mistõttu muutub nii teadvuses ilmnev kasina kujund kui ka sellele vastav spetsiifiline teadvus “kõikehõlmavaks” ja “täielikuks”.
Geomeetriline optika
Valguse murdumine
Mõnes keskkonnas muutub murdumisnäitaja sujuvalt asukohast sõltuvalt ning seeläbi valgus levib selles keskkonnas sirgjoone asemel kõverjooneliselt. Sellest nähtusest tingituna on näha kuumadel päevadel miraaže, sest õhu muutuv murdumisnäitaja tingib valguskiirte kõverjoonelisuse. Niimoodi paistavad kaugustes peegeldused justkui sealne pind oleks veekogu.
Kasiṇa
Kokku loetletakse “Kasina suttas” üles kümme kasinat:
Kaheksa esimest kasinat on meelerahu arendamise ja kaks viimast analüüsiva vaatluse arendamise (bhāvanā) objektid. Kasina harjutamisega saavutatakse kiiresti jhāna ' de tasemed, luuakse meeles kergesti kasinamärk (nimitta) ja jõutakse takistusteta mentaalne aktiivsuseni mistahes tegevuses. Paali kaanoni ja Visuddhimagga kohaselt saavutatakse kasinaga üleloomulikud võimed (iddhividhā) ja vabanemisele viivad teadmised (ñāṇa).
Geomeetriline optika
Valguse murdumine
Seadis, mis koondab või hajutab valguskiiri murdumise tõttu, on lääts.
Märkide reeglid
Tegu on geomeetrilise optika kokkuleppelise märkide süsteemiga, et tagada universaalsemaid valemeid. Sellest tingituna võib kasutatav valem märkide poolest muutuda.
Levigu valgus vasakult paremale ja koordinaatide alguspunktiks on lagipunkt.
Kaugusi, mida mõõdetakse murdvast pinnast vasakule, s.o vastu valguse levikusuunale, loetakse negatiivseks. Paremale mõõdetud kaugusi loetakse positiivseks.
Kõverusraadiusi mõõdetakse pinnast kõverusraadiuse tsentri suunas. Vasakul paiknevad raadiused on negatiivsed, paremal paiknevad aga positiivsed.
Kaugusi optilise telje kohal loetakse positiivseteks, kaugusi allpool optilist telge aga negatiivseteks. Vastava joonise leiab originaalallikast.
Jaani kihistu
Jaani kihistu (inglise Jaani Formation) on siluri ladestu Jaani lademe kihistu.
Kihistut hakkas esimesena eristama Artur Luha aastal 1930. Kihistu stratotüübiks valis ta Jaani rannas paljanduvad kivimikihid. Hiljem leiti, et see stratotüüp on ebarahuldav ja uueks stratotüübiks on Paramaja pank. Kihistule on nime andnud Saaremaa Jaani kirik.
Kihistus eristuvad järgmised kihistikud:
Kihistu moodustavad valdavalt mergel ja domeriit, milles esinevad mugulate või vahekihtidena savikas lubjakivi ja dolomiit. Kihistu ülemises osas esineb lubjakivist bioherme.
Hellenistlik filosoofia
Hellenistlik filosoofia (klassikajärgne filosoofia periood) on antiikfilosoofia ajalõik, mis algas 4. s lõpul e.m.a.
Hellenistliku filosoofia mõisteühendi alla võib paigutada kogu kreekakeelse mõttetarkuse kujunemise peale Aristotelest kuni uusplatonismi lõpuni, aga võib mõista ka ainult hellenismi ajalõigu mõttetarkusena.
Hellenistlikul ajal jätkasid tegevust akadeemikute ja peripateetikute koolkonnad, ning tekkisid juurde epikuroslaste, stoa ja skeptikute koolid ehk koolkonnad. Kuna need koolkonnad tegutsesid ka Rooma maailmariigis, hilisel antiikajal, siis on hellenistliku filosoofia alla paigutatud ka Rooma filosoofia koos uusplatonismiga (hiline antiikfilosoofia). Hellenistliku Rooma filosoofiat või hilisemat antiikfilosoofiat on käsitletud ka eraldi antiikfilosoofia ajalõiguna.
Hellenistlik filosoofia:
Mungavärav
Mungavärav oli väike nelinurkse põhiplaaniga värav kesk- ja varauusaegse Tartu linnamüüris, Karja ja Vene väravate vahel. Värav hävis 1708. aastal Põhjasõjas, kui Vene armee õhkis kõik Tartu kaitserajatised. Mungavärava nimi on seotud Munga tänavaga, kus kuni reformatsioonini asus mungaklooster.
Paramaja kihistik
Paramaja kihistik (inglise Paramaja Member) on siluri ladestu Jaani lademe Jaani kihistu kihistik.
Kihistikku hakkas esimesena eristama Ago Aaloe aastal 1960. Kihistiku stratotüübiks on Paramaja pank, mille järgi on see ka nime saanud.
Kihistiku moodustavad valdavalt lubjarikas mergel ja lubjakivi. Seda esineb Saaremaa idaosas, Muhu saarel ja Eesti mandriosas.
Valitsejakultus
Valitsejakultus on valitseja (ja valitseva suguvõsa) muutmine usulise jumaldamise ehk kultuse objektiks. Valitseja jumalana austamine on siis riigis riigireligiooniks. Valitsussüsteem kombineerib teokraatiat ja absoluutset monarhiat.
Digesta
Ladinakeelne pealkiri "Digesta" tuleb sõnast digerere, mis tähendab süstemaatiliselt korda seadma. Kreekakeelne nimetus Pandectae tuleb kreekakeelsest samatähenduslikust sõnast παν δέχομαι.
Rooma õigus
Peamised õiguse allikad Rooma keisririigis olid juristide teosed ja keisrite korraldused. Vabariigi ajajärgul tegutsesid juristid peamiselt kolmel viisil:
Printsipaadi ajajärk (klassikalise õigusteaduse aeg) oli Rooma õigusteaduse kõrgaeg. Kõige tähtsamad juriidilised teosed kirjutati praktika kohta. Üks olulisemaid kirjanduse liike oli kommentaarid, mida kirjutati seadustele, senati otsustele, ediktidele ja ka teiste juristide teostele.
Klassikalise ja eelklassikalise ajajärgu õiguskirjandust on säilinud väga vähe, sest peale "Digestidele" seaduse jõu andmist lasti kogu varasem juriidiline kirjandus hävitada.
"Digestide" koostamine
pisi|Keiser Justinianus I "Digestid" koostati aastatel 530–533 keiser Justinianuse käsul. Justinianus nimetas selleks ametisse 17-liikmelise komisjoni, mille juhiks sai Tribonianus. Justinianuse sõnul luges komisjon koostamise käigus läbi 2000 köidet ja kolm miljonit rida, kuid need arvud on ilmselt liialdatud. Kõigist läbivaadatud teostest jõudis "Digestidesse" 5%. Komisjon sai loa teha algtekstidesse muudatusi ehk interpolatsioone, et muuta need tolle aja õigusele vastavaks. "Digestide" originaal koostati Bütsantsis.
Arvatakse, et Tribonianuse komisjon ei lugenud kõiki tekste koos, vaid töö jagati Sabinuse, edikti ja Papinianuse komisjoni vahel.
Tribonianuse komisjonil tuli "Digeste" koostades ühitada kuus eesmärki:
Tribonianuse komisjon
Lisaks Tribonianusele oli komisjonis 16 liiget: 11 advokaati ja viis õigusteaduse professorit. Dorotheus, Anatolius, Theophilius, Cratinus ja KonstantinuS.
Sisu
"Digestid" on jaotatud 50 raamatuks, mis jagunevad tiitliteks, mis omakorda jagunevad fragmentideks. Hiljem jagati fragmendid paragrahvideks. Raamatutel pealkirju ei ole.
Tiitlid
Igas pealkirjastatud peatükis ehk tiitlis on toodud kogu käsitletavasse küsimusse puutuv materjal.
Viitamine
"Digestidele" viitamisel kasutatakse lühendeid D. või Dig. ja numeratsiooni, kus esimene arv tähistab raamatut, teine peatükki, kolmas fragmenti ja neljas paragrahvi (Näiteks Dig. 33.2.26.1).
"Digestide" autorid
"Digestides" on kasutatud fragmente 38 või 39 autori töödest. Kõige rohkem on kasutatud Ulpianuse (⅓ Digestide mahust) ja Pauluse (⅙ Digestide mahust) teoseid. Teiste autorite hulgas on Javolenus, Neratius, Celsus, Julianus, Pomponius, Africanus, Scaevola, Gaius, Marcellus, Papinianus, Marcianus ja Florentinus.
Littera Florentina
"Digestide" originaalne käsikiri ei ole säilinud. 11. sajandil leiti kaks "Digestide" käsikirja, millest üks on tänapäevani säilinud. Littera Florentina (ka Codex Florentinus) kirjutati Ida-Rooma riigi aladel 6. sajandil. See koosneb 907 lehest.
Käsikiri jõudis Pisasse, mistõttu keskajal tunti seda ka kui Littera Pisana. Firenzesse jõudis Littera Florentina sõjasaagina 1406. aastal. Praegu asub käsikiri Firenzes Biblioteca Medicea Laurenzianas.
Index Florentinus
Keiser Justinianuse käsul on "Digestide" alguses kasutatud kirjanduse nimekiri. Selle parim versioon sisaldub Littera Florentina käsikirjas. Samas on selles nimekirjas vigu. Mõni "Digestides" kasutatud töö selles ei kajastu ja mõni esineb ainult nimekirjas, mitte "Digestide" sisus.
Õigusteaduse õpetamine
553. aastal andis Justinianus käsu, et õigusteaduse õppimise aluseks peavad olema Justinianuse "Institutsioonid", "Digestid" ja "Justinianuse koodeks". Esimesel kolmel aastal pidi üliõpilane õppima "Institutsioone" ja "Digestide" esimest viit osa, peale seda pidi üliõpilane kaks aastat iseseisvalt õppima ülejäänud "Digeste" ja "Justinianuse koodeksit".
Õigusteadus keskajal
Keskajal avastati uuesti rooma õigus ning juristide õpetuse aluseks sai "Corpus iuris civilis". Kõige olulisemaks osaks peeti "Digeste". "Digestidele" hakati kirjutama kommentaare ehk glosse, nende autoreid kutsutakse glossaatoriteks. Glosse ei kirjutatud mitte teksti vahele, vaid teksti ümber. Keskaegsete õigusteadlaste jaoks oli "Corpus iuris civilis" pühakiri, mistõttu hakati "Digeste" kutsuma "Pandektideks", mis oli seni tähendanud Piiblit.
Juan Sebastián Quintero
pisi|Juan Sebastián Quintero 2017. aastal [[Sporting de Gijóni särgis]] Juan Sebastián Quintero Fletcher (sündinud 23. märtsil 1995 Calis) on Colombia jalgpallur, kes mängib kaitsjana Brasiilia esiliiga klubis Vasco da Gama.
Ta alustas klubikarjääri kodulinna klubis Deportivo Cali, millega liitus 2011. aastal. Klubi põhimeeskonnas debüteeris ta Colombia kõrgliigas 2013. aastal. 2014. aastal võitis klubiga Superliga Colombiana ja 2015. aastal Apertura-hooaja. Hooajal 2017–18 oli ta laenul Hispaania esiliiga klubis Sporting de Gijón.
2019. aasta jaanuaris sõlmis ta lepingu Brasiilia kõrgliiga klubiga Fortaleza. Aastatel 2019, 2020 ja 2021 on ta klubiga võitnud Ceará osariigi meistrivõistlused. 2021. aasta teises pooles mängis ta laenul Brasiilia kõrgliiga klubis Juventude. 2022. aastal läks ta laenule
2016. aasta suveolümpiamängude jalgpalliturniiril kuulus ta Colombia olümpiameeskonda, kuid üheski mängus ka turniiril väljakule ei pääsenud.
Kaubatee
pisi|Kesk-Aasia oletatavad kaubateed umbes 2000 aastat tagasi Kaubatee on kaubaretkedeks või -vedudeks kasutatud tee.
Ahelloend
Ahelloend on arvutiteaduses lineaarne andmestruktuur, mille elementide järjekord ei sõltu füüsilisest paigutusest mälus, selle asemel osutab iga element järgmisele. Ahelloend koosneb sõlmede kogumist, mis koos esindavad järjestust. Kõige põhilisemal kujul sisaldab iga sõlm andmeid ja viidet (teisisõnu linki) järjestuse järgmisele sõlmele. See struktuur võimaldab elementide tõhusat sisestamist või eemaldamist järjestuse igast positsioonist iteratsiooni abil. Keerukamad variandid lisavad täiendavaid linke, võimaldades meelevaldsetes kohtades sõlmede tõhusamat sisestamist või eemaldamist. Ahelloendi puuduseks on see, et juurdepääsuaeg on lineaarne. Kiirem juurdepääs, näiteks juhuslik juurdepääs, pole teostatav. Massiividel on parem vahemälu asukoht ahelloendiga võrreldes.
Gavrilov Possadi rajoon
Gavrilov Possadi rajoon (vene keeles Гаврилово-Посадский район) on 2. järgu haldusüksus (munitsipaalrajoon) Venemaal Ivanovo oblastis, asudes oblasti lääneosas. Rajooni keskus on Gavrilov Possadi linn.
Ahelloend
Ahelloendid kuuluvad kõige lihtsamate ja levinumate andmestruktuuride hulka. Neid saab kasutada mitmete teiste levinud abstraktsete andmetüüpide (loendite, pinude, järjekordade, assotsiatiivsete massiivide ja S-avaldiste) rakendamiseks.
Ahelloendi peamine eelis tavapärase massiivi ees on see, et loendi elemente saab hõlpsalt lisada või eemaldada ilma kogu struktuuri ümberjaotamata või ümber korraldamata, kuna andmeüksusi ei pea mälus ega kettal järjestikku salvestama. Ahelloendid võimaldavad sõlmede sisestamist ja eemaldamist loendi mis tahes punktis ning võimaldavad seda teha pideva arvu toimingutega.
Gavrilov Possadi rajoon
Rajoon piirneb põhjas Iljinskoje rajooniga, idas Teikovo rajooniga ning lõunas ja läänes Vladimiri oblastiga.
Ahelloend
Teiselt poolt, kuna lihtsad ahelloendid ei võimalda iseenesest juhuslikku juurdepääsu andmetele ega mis tahes vormis tõhusat indekseerimist, mille järelduseks enamik põhitoimingud – loendi viimase sõlme hankimine, antud andmeid sisaldava sõlme või uue sõlme sisestamiskoha leidmine – võivad vajada enamiku või kõigi loendielementide itereerimist. Ahelloendite kasutamise eelised ja puudused on toodud allpool. Ahelloendid on dünaamilised, nii et pikkus võib vastavalt vajadusele suureneda või väheneda. Iga sõlm ei pruugi füüsiliselt mälus eelmist järgida.
Gavrilov Possadi rajoon
Rajooni pindala on 960 km².
Ahelloend
Eelised ja Puudused
Ahelloendi eelised ja puudused võrreldes teiste andmestruktuuridega.
Eelised
• tõhus (püsiva ajaga) ja dünaamiline elementide lisamine ja eemaldamine;
• suurust piiravad ainult arvutimälu maht ja osutite bittide sügavus.
Puudused
• elemendile juurdepääsu keerukus, nimelt füüsilise aadressi määramine loendis oleva indeksi (järjekorranumbri) järgi
• osutite jaoks kulub lisamälu (link järgmisele ja eelmisele elemendile, mis pole massiivides vajalik);
• mõned toimingud loenditega on aeglasemad kui massiividega, kuna loendi suvalisele elemendile pääseb juurde ainult läbi kõigi sellele eelnevate elementide.
Ahelloendi põhimõisted ja nomenklatuur
Iga ahelloendi kirjet nimetatakse sageli elemendiks või sõlmeks. Iga sõlm sisaldab viidet järgmisele sõlmele, mida nimetatakse tavaliselt lingiks või osutiks. Ülejäänud väljad nimetatakse andmeteks. Loendi “pea” on esimene sõlm. Loendi “saba” võib olla kas loendi viimane sõlm või loendi ülejäänud sõlmed pärast “pead”.
Ühesuunaline ahelloend
Ühesuunaline ahelloend sisaldab sõlmi, millel on andmed ja link, mis osutavad järgmisele sõlmele. Toimingud, mida saab teha ühesuunalistes ahelloendites, hõlmavad sisestamist, kustutamist ja läbimist.
Kahesuunaline ahelloend
Paljud operatsioonisüsteemid kasutavad kahesuunalisi ahelloendeid, et säilitada viited aktiivsetele protsessidele, lõimedele ja muudele dünaamilistele objektidele. Mitmesuunaline ahelloend
Mitmesuunalises ahelloendis sisaldab iga sõlm kahte või enam linki. Kahesuunalisi ahelloendeid võib vaadelda ka kui mitmesuunaliste ahelloendite erijuhte.
Ringahelloend (ingl Circular linked list)
Loendi viimases sõlmes on viiteks sageli null-viide, mis näitab edasiste sõlmede puudumist. Vähem levinud tava on panna link loendi esimesele sõlmele; sel juhul öeldakse, et tegemist on ringikujulise ahelloendiga või ringahelloendiga. Ringahelloend on ahelloend, kus viimase elemendi link osutab esimesele sõlmele. Ringi kahesuunalise ahelloendi korral osutab esimene sõlm ka loendi viimasele sõlmele.
Ahelloendiga seotud andmestruktuurid
Nii pinud kui ka järjekorrad rakendatakse sageli ahelloendite abil ja neid piiratakse toetatavate toimingutega.
Ülehüppe loend (ingl skip list), on ahelloend suurendatud viidete kihtidega, mis aitab kiiresti üle suure hulga elementide hüpata ja seejärel laskuda järgmisele kihile. See protsess jätkub kuni alumise kihini, mis on loend.
Kahendpuud võib vaadelda kui ahelloendit, kus elemendid ise on ahelloendid. Tulemuseks on see, et iga sõlm võib sisaldada viidet esimesele sõlmele või teisele ahelloendile, mis koos sisuga moodustavad selle sõlme all olevaid alampuid.
Paisktabel võib ahelloendeid kasutada üksuste ahelate salvestamiseks, mis räsivad paisktabeli samale kohale.
Termolüüs
Termolüüs ehk termiline lagundamine on protsess, milles aine kõrge temperatuuri toimel laguneb kaheks või enamaks aineks. See on ainete termiline destruktsioon, mille puhul suuremad või keerulisema struktuuriga molekulid lagunevad lihtsamateks väiksema molekulkaaluga ühenditeks.
Termolüüsireaktsioonid toimuvad kuumutamisel, sest keemiliste sidemete katkemine nõuab tavaliselt energiat, s.t. on endotermilised. Termolüüsi kasutatakse näiteks vinüülkloriidi saamiseks 1,2-dikloroetaani kuumutamisel 500 °C rõhul 15-30 atm:
Termilised lagunemisreaktsioonid omavad olulist tähtsust keemiatööstuse väga olulistes valdkondades: gaasiliste ning vedelate kütuste tootmine, metallurgia ja ehitusmaterjalide tootmine. Metallide tootmisel maakidest on enamasti põhiprotsess metallioksiidide lagundamine kõrgel temperatuuril (pürometallurgia).
Märkus. Vahel samastatakse mõiste "termolüüs" mõistega "pürolüüs".
Cieszanów
Cieszanów on linn Poolas Podkarpacie vojevoodkonnas Lubaczówi maakonnas, Cieszanówi valla halduskeskus. Cieszanów asub Ukraina piirist ligi 20 km kaugusel, Rzeszówist umbes 85 km idakirdes.
Cieszanówit on ürikutes esmamainitud 1496. aastal, Magdeburgi linnaõigused sai 1590. aastal.
Uu keel (Austroaasia)
Uu on toonikeel, eristatakse 4 tooni.
Uu keel on isoleeriv, põhisõnajärg on SVO.
Uu põhisõnavara pärineb suures osas moni-khmeeri algkeelest, osalt ka austroaasia algkeelest. Esineb ka tai laene ja vähesel määral hiina laensõnu.
Kõnelejate arv on umbes 40 000.
Chociwel
Chociwel (saksa Freienwalde in Pommern) on linn Poolas Lääne-Pomorze vojevoodkonnas Stargardi maakonnas, Chociweli valla halduskeskus. Chociwel asub Stargardist umbes 25 km kirdes.
11.–12. sajandil asus preaguse Chociweli kohal pomoraanide linnus. Chociwel sai linnaõigused 1321. aastal. Kuni 1945. aastani oli linn Saksamaa koosseisus.
Dadzis
Dadzis ('Takjas') oli lätikeelne huumori- ja satiiriajakiri, mis ilmus Lätis 1957. aasta jaanuarist kuni 1995. aastani. Toimetus asus Riias.
Algul toimetas ajakirja Edward Rusman, hiljem Igor Palkov. Dadzis oli Lätis üks populaarsemaid ajakirju. Ajakiri ilmus kaks korda kuus. Pärast 10-aastast vaheaega tuli Dadzis 2005. aasta oktoobris tagasi. Uus väljaandja oli SIA "Humora institūts" ('Huumori-instituut'), mille juht oli Andris Ruģēns. Ajakiri ilmus lühikest aega ja kuni 2008. aastani ilmus ainult kuus numbrit.
Ninase kihistik
Ninase kihistik (inglise Ninase Member) on siluri ladestu Jaani lademe Jaani kihistu kihistik.
Kihistikku hakkas esimesena eristama Ago Aaloe aastal 1960. Kihistiku stratotüüp on Ninase pank, kihistik on nime saanud aga Ninase küla järgi. Kihistiku laiendatud stratotüüp on Mustjala puurauk, milles kihistiku kivimid esinevad 5,5–49,6 meetril.
Kihistik esineb Saaremaa lääneosas. Selle moodustab valdavalt bioherme sisaldav lubjakivi. Kuigi Ninase kihistik esineb sisuliselt Paramaja kihistikuga kõrvuti, lamab ta mitmel pool osaliselt viimase all.
Riviereni linnus
Riviereni linnus on keskaegne linnus Belgias Brüsselis Ganshorenis.
Umbes 10 hektari suuruses pargis asuval saarel paiknev linnus on hiljem osaliselt ehitatud ümber lossiks.
Arhitektuurimälestisena on see kaitse all alates 1983. aastast. Linnus ei ole külastajatele avatud.
Muusikalavastus
Muusikalavastus muusikaline lavastus. Muusikalavastused on operett, ooper ja ballett, kuid ka folkloorsed vabaõhu laulu- ja tantsupeod. Muusikalavastusel on tavaliselt süžee, mis on kirja pandud stsenaariumi või libreto ehk käsikirjana. Eskiisid muusikalises lavastuses viiakse täiuseni helilooja, lavastaja ja juhtija poolt.
Ranna Tuhandeaastane tamm
pisi Ranna Tuhandeaastane tamm (ka Sooküla tamm, Kodavere tamm, Rannaküla tamm, Ranna ohvritamm, Rootsiaegne tamm ) on pühapuu Tartu maakonnas Kodavere kihelkonna Ranna külas.
Puu kasvab Aovere-Kallaste-Omedu maantee ääres Sookülast loode pool ning on avatud maastikus ja on Jõhvi poolt lähenedes eemalt silmatorkav. Puu ümber on istutatud nooremaid tammesid.
Põlisest ohvritammest on praeguseks säilinud ainult üks haru. Puuõõnsusi on täidetud, saetud üksikuid kuivanud oksi ning toestatud metallteivastega. Puu ümbermõõt on 4,7 meetrit ja kõrgus 15 meetrit. Kuigi rahvasuus on tamme peetud tuhandeaastaseks, on puu vanus tõenäolisemalt 400 aastat. Ranna Tuhandeaastane tamm on looduskaitse all ja on tunnistatud kultuurimälestiseks.
Kohapärimus
Sääritsa külast 1966. aastal kogutud pärimuse järgi on varem, kui puust oli alles rohkem kui praegune üksik haru, tamme õõnsusse mahtunud magama kümme meest. Rootsi sõja ajal olla tamme alla kivihunnikusse maetud paaditäis või kastitäis kulda. Tamm on olnud seotud põliste kohalike usutavadega: "Eestlased on käind oma usku seal tamme all nõidmas, sõjaõnnesid ja." Pärimuse järgi on tamme toonud Venemaalt praegusse kasvukohta vesi, Peipsi järv. Arvatakse, et puu on ainus, mis on jäänud alles varasemast hiiemetsast: "see oli vana hiiemets ja üks puu alles jäänud".
Himu
Himu on inimese isu, soov või igatsus isiku või asja järgi. Sama mõtet väljendab ka selline emotsioon nagu iha. Kui inimene soovib midagi või kedagi, siis ta igatseb seda positiivset tunnet, mida ta saaks konkreetse objekti kaudu, ja ta on valmis midagi tegema, et oma eesmärki saavutada. Himu motiveeriv aspekt on huvitanud mitmeid filosoofe: Thomas Hobbes (1588–1679) kinnitas, et iha on põhiline motivatsioon inimese tegutsemisele.
Kuigi himu tavaliselt peetakse emotsiooniks, siis psühholoogid peavad himu emotsioonist erinevaks tundeks. Psühholoogid väidavad, et soovid ehk vajadused millegi järgi tekivad erinevates organismi osades, näiteks mao vajadus toidu järele, kuid emotsioonid tekivad seoses inimese vaimse seisundiga. Turundus- ja reklaamiettevõtted kasutavad psühholoogilisi uuringuid kuidas himusid stimuleeritakse, et leida tõhusamaid viise, kuidas mõjutada tarbijaid ostma konkreetseid tooteid või teenuseid. Mõned reklaamid püüavad anda ostjatele tunnet, et neil on mingit toode või teenus puudu ja nad vajavad seda ja teised reklaamid tekitavad himu toote järgi ihaldatavate lisandustega nagu tuntud inimesed või ilusad modellid, kes toodet kasutavad.
Filosoofia
vasakul|pisi|399x399px|"Saudade" (1899), José de Ferraz Almeida Júnior Filosoofias on himudest räägitud juba alates antiikajast. "Politeias" väidab Platon, et üksikisiku soove tuleb edasi lükata kõrgemate ideaalide nimel. "De Animas" väidab Aristoteles, et himud on seotud loomadevahelise suhtlemisega ja panevad loomi tegutsema; samal ajal kui ta tunnistab, et ratsionaalne mõtlemine on samuti seotud himudega.
Thomas Hobbes (1588–1679) esitles mõistet psühholoogiline hedonism, mis väidab, et "kõikide inimeste tegevuse põhiline motivatsioon on soov saada naudinguid." Baruch Spinoza (1632–1677) nägi vastandina Hobbesile, et "loomulikud himud on orjuse üks vorme", mida isik ei vali omast vabast tahtest. David Hume (1711–1776) väitis, et soovid ja kired on mittekognitiivsed, automaatsed kehalised reaktsioonid ja ta väitis, et ratsionaalne mõtlemine on "võimalik üksnes siis, kui lõpuni välja mõelda see, mida [keha] ihaldab".
Immanuel Kant (1724–1804) nimetas kõiki tegevusi, mis põhinevad himudel, hüpoteetilisteks imperatiivideks, mis tähendab, et see on põhjendatud käsk vaid juhul, kui keegi himustab seda eesmärki, millest on jutt. Kant näitas ka kauni ja naudingu omavahelist seost oma töös "Otsustusvõime kriitika". Georg Wilhelm Friedrich Hegel väitis, et "eneseteadvus on himu".
Hilja-Liivia Paris
Hilja-Liivia Paris (aastani 1946 Hilja-Liivia Jaska, 4. juulil 1922 Tartus – 23. september 2020) oli Eesti spordipedagoog.
Elulugu
Hilja-Liivia Paris lõpetas 1941. aastal Tartu 3. Keskkooli, 1946 Tartu Ülikooli kehakultuuriteaduskonna. Oli 1945–1953 Tartu Ülikooli sportmängude kateedri õpetaja, 1953–1964 kehalise kasvatuse ja spordi kateedri õpetaja, 1964–1971 spordimeditsiini kateedri õpetaja ja vanemõpetaja, 1971–1978 spordifüsioloogia kateedri vanemõpetaja.
Isiklikku
Hilja-Liivia Paris oli advokaat Rudolf Jaska tütar, Peeter Parise abikaasa, Peeter Paris juuniori ja Andres Parise ema.
Teadustöö
Hilja-Liivia Paris on uurinud kehalise kasvatuse metoodikat. Avaldanud 12 teadustrükist.
Artur Keller
Artur Keller (11. juuni 1898 Helme vald, Viljandimaa – 19. september 1974 Stockholm) oli Eesti riigiametnik.
Ta oli 1920. aastal Tartu Ülikooli matemaatika-loodusteaduskonna vabakuulaja, õppis 1921–1924 (lõpetas) kaubandusosakonnas ja 1926 õigusteaduskonnas. Korporatsioon Rotalia vilistlane.
Artur Keller osales Vabadussõjas, aastail 1925–1926 oli ta ajalehe Võru Teataja toimetaja Võrus, 1926–1932 Kaubandus-Tööstuskoja kaubanduse eriteadlane, hiljem Majandusministeeriumi kaubandusosakonna direktor, alates 1932. aastast rahandusosakonna direktor, majandusministri abi. Raadionõukogu liige. Riigi Teraviljamonopoli juhataja. Vabatahtliku Kodanliku Õhukaitse Liidu esimees.
1944. aastal põgenes Artur Keller Rootsi, oli ametnik Rotebro pärmivabrikus.
Isiklikku
1927. aastal abiellus Artur Keller Elo Kanarikuga, tütar Juta-Erika.
Simnase vald
Simnase vald (leedu keeles Simno seniūnija) on 2. järgu haldusüksus (vald) Leedus Alytuse rajooni territooriumil.
Valla pindala on 131 km². 2011. aasta seisuga elas vallas 3880 inimest. Valla keskus on Simnase linn, kus aastal 2011 oli 1514 elanikku. Vallamaja asub aadressil Vytauto g. 26, vallavanem on Vladas Čeponis.
pisi|Aleknonys pisi|Kalesninkai pisi|Mergalaukis pisi|Spernia pisi|Verebiejai
Nelijärve järved
Nelijärve järved ehk Nelijärve järvestik on seitsmest järvest koosnev järvestik Harjumaal Anija vallas.
Järved asuvad Aegviidu alevi lõunapiirist (Metsa tänav) 0,9–2,5 km kagu pool Neitla–Aegviidu oosistiku põhjaosas paiknevate Nelijärve mägede vahel. Nelijärve oosid on kitsad, järsunõlvalised (nõlvade kallakusega kuni 30°) ja suhtelise kõrgusega kuni 20 m. Oosid koosnevad põhiliselt jämepurdsest karbonaatsest materjalist. Nende vahel on palju sügavaid (üle 10 m) termokarstilisi nõgusid, milles asuvadki Nelijärve järved.
Järved
Järvi on seitse: neli neist – Nikerjärv (4,4 ha; sügavus kuni 7,0 m), Vahejärv (3,1 ha; sügavus kuni 5 m), Urbukse (4,4 ha; sügavus kuni 8,7 m) ja Purgatsi järv (4,5 ha; sügavus kuni 13 m) – on suuremad ning kolm ülejäänut (Sisalikujärv, Ahvenajärv, Linajärv) väiksemad.
1938. aastal rajati riigivanem Konstantin Pätsi eestvedamisel Purgatsi järve kaldale Turistide Kodu (Pääsu villa). Urbukse järves, mis on saanud nime järveäärse talu järgi, kasvavad mitmed haruldased taimed – vesilobeelia ja järv-lahnarohi. Urbukse naabruses on Sisaliku järv ja väikese ujuva saarega Vahejärv. Need on soojema veega kui teised Aegviidu järved. Vahejärve kõrval on Nikerjärv, mida kutsutakse arvukate allikate tõttu ka Näkijärveks. Ümarakujuline Ahvenajärv asub väikeses metsaga kaetud sulglohus. Ahvenajärvest lõuna pool paikneb veelgi väiksem (0,4 ha) õõtsikuliste kallastega Linajärv.
Tekkimine, elustik, taimestik
Nelijärve järved on tekkinud hilisjääajal siin asunud suurema jääpaisjärve taandumise järel. Nüüdisajaks on järvede nõod setetega täitunud ja soostunud. Siirdesood Niker- ja Vahejärve ning Urbukse järve vahel viitavad sellele, et kunagi on need järved olnud ühenduses. Ahvenajärves on ahvenaid on parasjagu niipalju, et oma nime õigustada. Ahven on selles järvestikus üks kõige harilikum kala.
Evergem
Evergem on hollandikeelne vald Belgias Flandria piirkonnas Ida-Flandria provintsis.
Asulad
Evergem jaguneb järgmisteks osavaldadeks, asulateks ja piirkondadeks:
Surnud 1871
''Siin on loetletud 1871. aastal surnud tuntud inimesi ja loomi.
King Diamond
pisi|King Diamond [[2006. aastal Moskvas esinemas]]
King Diamondi esimene rokkansambel oli Brainstorm, mis tegutses 1970. aastate keskel. Sama kümnendi lõpus saavutas ta laiema tuntuse ansambli Black Rose lauljana, bändi eeskujudeks olid muuhulgas Judas Priest ja Deep Purple. King Diamond oli selleks ajaks kasutusele võtnud talle omaseks saanud teatraalse esinemisviisi: maalingutega kaetud näo ja satanistliku sümboolika, kaasa arvatud inimpealuu Melissa ja -luudest ristikujulise mikrofoni.
1981. aastal sai King Diamondist ansambli Mercyful Fate laulja, kellena ta tegutses 1985. aastani. Seejärel tegeles ta 1992. aastani ansambliga King Diamond. 1992–2000 tegutses ta uuesti kokku tulnud Mercyful Fate'is, kuid ka ansambel King Diamond jätkas tegutsemist. 2000. aasta järel pole Mercyful Fate kuigi aktiivselt tegutsenud, ent on ametlikult laiali saatmata ning on andnud mõningaid kontserte. King Diamond on enam pühendunud aga omanimelise bändi tööshoidmisele.
2010. aasta novembris oli King Diamondil südameoperatsioon, millest taastumine võttis umbes 1 aasta. 2011. aasta detsembris esines ta Metallica 30. aastapäeva tähistamisel koos viimase bändi ja Mercyful Fate'i liikmetega.
Enda peamiste muusikaliste mõjutajatena on King Diamond nimetanud Arthur Browni, David Byronit, Alice Cooperit, Ronnie James Diot, Ian Gillanit, Ozzy Osbourne'i ja Robert Planti. Tema on omakorda mõjutanud muuhulgas Metallica trummarit Lars Ulrichit, Cradle of Filthi ja Cage'i.
Oma vaadetelt on King Diamond satanist, kes järgib Anton LaVey "Saatana piiblit". Tema arvates pole satanism mitte religioon, vaid elufilosoofia.
Donauturm
pisi|Donauturm Donauturm (eesti keeles kui Doonau torn) on Viini linnas Doonau jõe vasakkaldal Donaustadtis (nn Transdanubienis) asuv teletorn. 1964. aastal avatud Austria kõrgeim ehitis on 252-meetri kõrgune.
Assikvere Hiitemägi
Assikvere Hiitemägi on hiiemägi Tartumaal Kodavere kihelkonna Assikvere külas.
Mäel asuvad hiiepuud.
Kohapärimus
Assikvere Hiitemäe kohta on 1939. aastal toona 76-aastaselt Kaarel Volgilt üles kirjutatud selline jutt:
''Sii Hiitemägi õli vanast eestlaste ohverdamispaegaks, kos nad egal pühapäeval ohverdasid. Siel mäe all one viil üks vana kaev, kost nad peale ohverdamist jõid. Nüüd on sii kaev kinni kasunud, aga sialt tulema iga jaanipäeva üüsi vaemud välja, kes sedä ümbruskonna muad õnnistavad.''
Toscana order
thumb|Toscana order [[Andrea Palladio raamatus "'Quattro Libri di Architettura", 1570]] thumb|Viis orderit [[Giacomo Barozzi da Vignola|Vignola teose "Regola delli cinque ordini d'architettura" (1562) illustratsioonil. Toscana order on vasakpoolseim]] Toscana order, ka etruski order on vanarooma arhitektuuris esinev dooria orderi erivorm, üldilmelt lakooniline. Klassikalistest orderitest lihtsaim, kasutati peamiselt monumentaal- ja militaarehitistes.
Ajaloost
Eraldi orderitüübina käsitletakse Toscana orderit esmakordselt 16. sajandil arhitekt Sebastiano Serlio orderiõpetuses. Levis eelkõige renessanss- ja palladionistlikus arhitektuuris.
FC Pjunik
Jerevani FC Pjunik (armeenia keeles Ֆուտբոլային Ակումբ Փյունիկ Երևան, Futbolayin Akumb P’junik Jerevan) on Armeenia jalgpalliklubi, mis tegutseb riigi pealinnas Jerevanis. See mängib Armeenia jalgpalli kõrgliigas. 'Pjunik' tähendab armeenia keeles 'fööniks'.
Klubi on asutatud 20. jaanuaril 1992. Pjunik on kõigil hooaegadel mänginud Armeenia kõrgliigas. See on Armeenia edukaim jalgpalliklubi, olles võitnud 31 tiitlit. Ülekaalukalt on see tulnud enim kordi Armeenia meistriks – kokku 15 korda. Lisaks on Pjunik enim kordi Armeenia karika (8) ja Armeenia superkarika (10) võitnud klubi.
Pjunik on korduvalt osalenud UEFA Meistrite Liiga ja UEFA Euroopa Liiga eelringides. Meistrite Liigas on parimaks tulemuseks kolmandasse ringi jõudmine hooajal 2022/23, kus aga kaotati Belgradi Crvena Zvezdale kahe mängu kokkuvõttes 0:7. Samal hooajal osales Pjunik UEFA Euroopa Konverentsiliiga alagrupiturniiril, kus saavutati Bratislava Slovani ja FC Baseli järel ning Vilniuse Žalgirise ees kolmas koht.
Pjuniki suurim rivaal on Jerevani Ararat.
Jüri Stepanov
Jüri Stepanov kasvas Hellenurme lastekodus. Tema vaimulik kasvamine algas EEKBKL Tallinna Oleviste koguduses. Pärast ajateenistuse läbimist liitus ta Tallinna Püha Vaimu kogudusega ja töötas EELK Konsistooriumis käsundustöötajana. Aastatel 1982–1993 õppis ta usuteadust EELK Usuteaduse Instituudis. Ordineeriti 14. mail 1986 aseõpetajaks.
Peeter I majamuuseum
Peeter I majamuuseum on muuseum Tallinnas Kadrorus, Tallinna Linnamuuseumi filiaal.
Jüri Stepanov
Aastatel 1986–2008 oli Jüri Stepanov Otepää koguduse õpetaja, mille kõrvalt teenis ka Sangaste, Rannu, Puhja, Kambja ja Rõngu kogudust.
Peeter I majamuuseum
Tallinna Linnamuuseumi filiaaliks sai see 1941. aastal.
FC Pjunik
Pjuniki noorteakadeemist on pärit mitmed Euroopa liigades mänginud Armeenia jalgpallurid, teiste seas Henrikh Mkhitarjan, Robert Arzumanjan, Karlen Mkrtšjan, Edgar Manušarjan, Varazdat Harohjan ja Gevorg Ghazarjan.
Jüri Stepanov
Jüri Stepanov on maetud Otepää vanasse surnuaeda. 2009. aastal nimetati ta postuumselt Otepää valla aukodanikuks.
Peeter I majamuuseum
Muuseumihoone pärineb 17. sajandist ja siis oli ta suvemõis. 18. sajandil viibis suvemõisas Venemaa keiser Peeter I. Aastal 1806 lasi Aleksander I hoone ja selle juures asuva sauna restaureerida ning rajas sinna muuseumi, mis oli ka ühtlasi esimene avalik muuseum Tallinnas. Muuseumihoonet renoveeriti põhjalikult ka pärast 2004. aastat.
Männiliimik
Männiliimik (Chroogomphus rutilus) on puravikulaadsete seltsi liimikuliste sugukonda kuuluv seeneliik.
Liigi teaduslik esmakirjeldus on tehtud aastal 1774, sakslase Jacob Christian Schäfferi poolt, kes andis liigile nimeks Agaricus rutilus. Ameerika mükoloog Orson Knapp Miller Jr. liigitas selle 1964. aastal ümber perekonda Chroogomphus.
Seent leidub nii Euroopas kui Põhja-Ameerikas, sh ka Eestis.
Männiliimikud on söödavad, kuid mitte kõrgelt hinnatud söögiseened.
Välislingid
Chroogomphus(Singer) O.K. Mill., 1964 eElurikkus. Vaadatud 15.09.20
Guilherme Arana
Guilherme Antonio Arana Lopes (sündinud 14. aprillil 1997 São Paulos) on Brasiilia jalgpallur, kes mängib vasakkaitsjana Brasiilia kõrgliiga klubis Atlético Mineiro ja Brasiilia jalgpallikoondises.
Ta alustas klubikarjääri Corinthianses, mille noorteakadeemiaga liitus ta 2005. aastal. Klubi põhimeeskonnas debüteeris ta 2015. aastal. 2015. aasta mais ja juunis oli ta lühikest aega laenul teises Brasiilia kõrgliiga klubis, Atlético Paranaense. Aastatel 2015 ja 2017 tuli Arana Corinthiansega Brasiilia meistriks. 2017. aasta hooajal valiti ta Brasiilia kõrgliiga hooaja sümboolsesse koosseisu.
2017. aasta detsembris siirdus ta 12 miljoni euro eest Hispaania kõrgliiga klubisse Sevilla, kellega sõlmis nelja ja poole aasta pikkuse lepingu. Hispaania kõrgliigas tegi ta debüüdi 28. veebruaril 2018 mängus Málaga vastu. 2019. aasta augustis läks ta laenule Itaalia kõrgliiga klubisse Atalanta, kuid sai hooaja esimeses pooles klubi meeskonnas väljakule vaid neljas liigamängus. 2020. aasta jaanuaris naasis Arana Brasiilia kõrgliigasse, sõlmides laenulepingu Atlético Mineiroga. 2020. aasta hooajal valiti ta taas Brasiilia kõrgliiga hooaja sümboolsesse koosseisu.
2017. aastal kuulus Arana Brasiilia kuni 20-aastaste koondisse Lõuna-Ameerika juunioride meistrivõistlustel. 2020. aasta suveolümpiamängude jalgpalliturniiril tuli ta Brasiilia võistkonnaga olümpiavõitjaks. Brasiilia jalgpallikoondises tegi ta debüüdi 8. oktoobril 2021 MM-i valikmängus Venezuela vastu.
Müsteerium
pisi|Odilon Redon, "Müsteerium" (u 1910)
Müsteerium (vanakreekakeelsest sõnast μυστήριον mysterion, 'saladus' < μύειν myein, 'sulgema') oli kitsale ringile mõeldud salajane usutalitus, millega loodeti mõjutada inimese elu pärast surma. Müsteeriumid hakkasid levima antiikmaailmas hellenistlikul ajastul ning on antiikreligioonile eriomane nähtus.
Müsteeriumitel võisid osaleda ainult kindla pühitsusriituse läbi teinud inimesed. Kõike müsteeriumitel toimuvat tuli pühendamatute eest varjata.
Intersektsionaalsus
Intersektsionaalsus on analüütiline tööriist, millega püütakse välja selgitada, kuidas vastastikmõjus võimusuhted mõjuvad neile, kes on ühiskonnas kõige tõrjutumad. Intersektsionaalsus on seisukoht, et inimest iseloomustavad eri aspektid nagu klass, rass, seksuaalne sättumus, puue ja sugu ei eksisteeri üksteisest eraldi, vaid on keeruliselt põimunud.
Ajalooline taust
Mõiste "intersektsionaalsus" püüab valgustada dünaamikat, mis on liiga sageli jäänud feministliku liikumise ja teooria raames tähelepanuta. Nii on bell hooks öelnud, et selline lähenemine "vaidlustas arusaama, et "sugu" on peamine tegur, mis määrab naise saatuse". See käsitlus tärkas sellest, et mustanahalised naised olid ajalooliselt feministlikust liikumisest välja tõrjutud, asjaolu, mille vastu juba 1800. aastatest alates astusid mustanahalised feministid, nagu Anna Julia Cooper. Intersektsionaalsuse mõiste kasutuselevõtt toetas väga mitmel viisil värvilise taustaga naiste nõudeid, et nad kuuluvad mõlemasse poliitilisse sfääri.
Liikumine, mille eesotsas olid värvilise taustaga naised, vaidlustas varasemates feministlikes liikumistes nii tavapärase idee, et naised on homogeenne kategooria, kes jagavad olemuslikult samu elukogemusi. See väide tulenes arusaamast, et valged keskklassi naised ei esinda kuigi täpselt feministlikku liikumist tervikuna. Tõdemus, et rõhumise vormid, mida on kogenud valged keskklassi naised, erinevad neist, mida kogevad mustanahalised, vaesed või puudega naised, viis feministid selliste käsitluste otsinguni, mis ühendaks viisid, kuidas sugu, rass ja klass "naise saatust määravad".
Feministlik vaade
Intersektsionaalse feministliku teooria võttis kasutusele black feminism’i liikumises osaleja Kimberlé Crenshaw 1989. aastal. . Crenshaw kritiseeris soouuringute arusaama, et naised on “ainult” naised, ning osutas sellele, et on olemas teisi tegureid, mis mõjutavad diskrimineerimist, näiteks rahvus ja nahavärv, vanus või klass.
Netšajev
Netšajev (vene keeles Нечаев) on vene perekonnanimi. Nime naissoost vorm on Netšajeva.
Demjan Kudrjavtsev
pisi|Demjan Kudrjavtsev (2011)
Demjan Borissovitš Kudrjavtsev (vene keeles Демьян Борисович Кудрявцев; sündinud 17. detsembril 1971 Leningradis) on vene meediajuht, kirjastaja ja luuletaja. Kudrjavtsev repatrieerus 1990. aastal Iisraeli, kus õppis Jeruusalemma heebrea ülikooli filoloogia teaduskonnas. 2001. aastal asus ta elama Londonisse, kus töötas Boriss Berezovskile kuuluvate meediaväljaannete juhina. 2000. aastate keskel naasis Kudrjavtsev Venemaale, kus tegutses kirjastajana ja sai mitme meediaväljaande omanikuks (sealhulgas ajalehed Vedomosti ja ingliskeelsena ilmuv The Moscow Times).
Punisher
Punisher (ukraina k. «Каратель») on Ukrainas valmistatud luure- ja ründedroon.
Ajalugu
2023. aasta kevadel näitas Ründebrigaad Azov, et nende varustuses on mehitamata õhusõiduk Punisher.
Saare tee
Saare tee on tänav mitmes Eesti asulas:
Videle
Videle on linn Rumeenias Teleormani maakonnas. Linn asub ajaloolises Munteenia piirkonnas.
Kusta Rumma
Kusta Rumma (19. september 1895 Velise – 6. oktoober 1944 Läänemeri) oli Eesti arst ja arstiteadlane.
Videle
Linna haldusalasse kuulub Coșoaia küla.
Kusta Rumma
Elulugu
Kusta Rumma oli talupidaja poeg, Jaan Rumma vend.
Videle
Videle sai linnaõigused 1968. aastal.
Kusta Rumma
Elulugu
Lõpetas 1921 Tallinna Linna Õhtukeskkooli, 1926 TÜ arstiteaduskonna. Õppursõdur Vabadussõjas. Meditsiinidoktor (1939, Lausanne'i Ülikool), väitekiri "Les modifications des proteines du serum sanguin au cours de la disparition d’oedemes cardiaques traites par le Digilanide C". Arstipraksis Tartus ja Tallinnas. 1936–40 ja 1941–44 TTÜ-s tööstusliku tervishoiu õppejõud (dotsent 1940).
Hukkus sõjapõgenikuna aurikul "Nordstern".
Rebecca Peterson
pisi|Rebecca Peterson (2016) Rebecca Peterson (sündinud 6. augustil 1995 Stockholmis) on eesti päritolu Rootsi tennisist.
Tema parim WTA edetabeli koht oli 43. (21. oktoobril 2019).
Mustjala kihistik
Mustjala kihistik (inglise Mustjala Member) on siluri ladestu Jaani lademe Jaani kihistu kihistik.
Kihistikku hakkas esimesena eristama 1960. aastal Ago Aaloe. Kihistiku stratotüüp on Mustjala puurauk, milles kihistiku kivimid esinevad 49.6..85.8 meetril. See on nime saanud Mustjala asula järgi.
Kihistik on Jaani kihistu alumine kihistik. See koosneb valdavalt merglist. Kihistik on paljudes kohtades dolomiidistunud, eriti idapoolsetel aladel. Kihistiku keskosas on karbonaatse komponendi sisaldus suurem kui ülejäänud kihistikul.
West Randi ringkond
West Randi ringkond on Lõuna-Aafrika Vabariigi Gautengi provintsis asuv 2. järgu haldusüksus.
Lõuna-Aafrika Vabariigi 2011. aasta rahvaloenduse andmetel oli West Randi ringkonna elanikest mustanahalisi aafriklasi 79,19%, valgeid 16,69%, värvilisi 2,50%, India või Aasia päritolu inimesi 1,15% ja teisi 0,47%. Tsvana keelt pidas emakeeleks 27,33%, afrikaani keelt 16,93%, koosa keelt 14,92%, sotho keelt 10,80%, suulu keelt 9,04%, inglise keelt 6,65%, tsonga keelt 5,22% ja pedi keelt 3,07%.
Jooksik (perekonnanimi)
Jooksik on eesti perekonnanimi.
Perekonnanime Jooksik (Joksik, Jooksick) on pandud Aa mõisas Lüganuse kihelkonnas, Unukse mõisas Viru-Nigula kihelkonnas, Küti mõisas Viru-Jaagupi kihelkonnas ja Porkuni mõisas Väike-Maarja kihelkonnas Virumaal. Hiljem on võtnud sellenimelised isikud uueks perekonnanimeks Urvaste (Tallinnas 1936. aastal) ja Üksik (Pärnus 1937. aastal).
1. jaanuaril 2017 sellise perekonnanimega inimesi Eestis ei ela või on neid vähem kui 5.
Rõõmu tänav (täpsustus)
Rõõmu tänav on tänav mitmes Eesti asulas:
Riidaja lennuväli
Riidaja lennuväli (ICAO: EERD) on murukattega lennuväli Tõrva linnast 9 kilomeetrit põhjas Põdrala vallas Riidaja külas. Lennuväljal on üks 600 meetri pikkune ning 20 meetri laiune lennurada.
Börje Grönroos
Börje Johannes Grönroos (13. jaanuar 1929 Helsingi – 17. detsember 2015) oli Soome kergejõustiklane ja poksija.
Grönroos osales 1952. aasta Helsingi olümpiamängude poksivõistlustel II keskkaalus (kuni 75 kg), kuid kaotas oma kohtumise I ringis hilisemale pronksmedalivõitjale Stig Sjölinile (Rootsi) ning jäi edasisest medaliheitlusest välja. Ta osales 1959. aastal Luzernis 13. Euroopa meistrivõistlustel poksis II keskkaalus (kuni 75 kg), kuid kaotas II ringis oma kohtumise hilisemale võitjale Gennadi Šatkovile (Nõukogude Liit) ning jäi edasisest medaliheitlusest välja.
Krakkimine
Krakkimine on nafta või naftafraktsioonide destruktiivne töötlemine kõrgel temperatuuril kergete fraktsioonide saagise suurendamiseks või kvaliteedi parandamiseks.
Krakkimisel lõhustuvad peamiselt suured süsivesinike molekulid väiksemateks, millega võib lagunemisreaktsioonide kõrval kaasneda suuremal või vähemal määral ka teisi keemilisi protsesse.
Termilise krakkimise (termolüüsi) puhul kulgeb protsess kõrge temperatuuri toimel.
Katalüütilisel krakkimisel lõhustumisreaktsioone kiirendavad katalüsaatorid (alumosilikaadid, alumiiniumkloriid jt). Krakkimisel vesiniku või veeauru juuresolekul muutub produktide keemilise koostis märkimisväärselt.
Natura parendo vincitur
Natura parendo vincitur on ladinakeelne väljend ja põhimõte, mille võttis kasutusele Francis Bacon.
See tähendab "loodus alistatakse talle alludes". Mõeldud on seejuures ühtlasi loodusprotsesside jäljendamist.
Teises variandis: non, nisi parendo, vincitur. Samuti: natura non nisi parendo vincitur. Tõlgendus: loodust ei saa valitseda, austamata ta seadusi. Pärineb Baconi teosest "Cogitata et visa" (1607).
Elistvere raamatukogu
Elistvere raamatukogu on raamatukogu Tartu maakonnasTartu vallas Elistvere külas. Raamatukogu juhataja on Heli Täpsi.
Raamatukogu asutati 1917. aastal.
Eesti Sõjamees
Eesti Sõjamees (alapealkirjaga Eesti Sõjaväeosade Häälekandja) oli Tallinnas 1917. aasta maist kuni 1918. aasta jaanuarini ilmunud ajaleht.
Ajalehe väljaandjateks olid: Tallinna Eesti sõjaväelaste büroo 1917 nr. 1-3; Eesti sõjaväelaste keskbüroo 1917 nr. 4-6, Eesti Sõjaväelaste Ülemkomitee 1917 nr. 7 - 1918.
Vastutavad toimetajad olid: Johan Juhtund 1917 nr. 1-12; Karl Kider 1917 nr. 14-50, Hugo Maasik 1917 nr. 51 - 1918.
Ajakiri ilmus kaks korda nädalas.
Ahvenajärv
pisi|Ahvenajärv
Ahvenajärv (ka Nelijärve Ahvenajärv, Aegviidu Ahvenjärv, Linaleo järv) on järv Harju maakonnas Nelijärvel, üks Nelijärve järvedest. Järve pindala on 0,9 ha, sügavus 11 meetrit.
Leo Karupää
Leo Karupää (kuni 1935. aastani Leonid Vulff; 22. aprill 1911 Vana-Otepää vald, Tartumaa – 18. august 1995 Stockholm) oli eesti agronoom ja poliitik.
1944. aastal põgenes ta Rootsi, oli Rahvusliku Koostöö Keskuse ja Rootsi Eestlaste Esinduse esimees.
Urn Leo Karupää põrmuga on maetud Otepää uuele kalmistule.
Isiklikku
Tema isa oli Gustav Wulff-Õis. Tütar Mari-Ann Karupää on olnud Bonnieri meediagrupi ettevõtte Ahlen&Akerlund ajakirjanik ja tegelenud Rootsis vanurite hooldusõpetusega. Pärast Eesti taasiseseisvumist kolis ta tagasi Eestisse ja asus juhtima Gustav Wulff-Õie Muuseumi.
Ukoki printsess
pisi|Ukoki printsess Ukoki printsess (vene keeles Принцесса Укока), ka Altai printsess (vene keeles Алтайская принцесса), inglise keeles ka Siberian Ice Maiden ('Siberi jääneitsi'), on naise muumia, mis pärineb 5. sajandist eKr. See leiti 1993. aastal Pazõrõki kultuuri kurgaanist Altai Vabariigis ja oli 20. sajandi lõpu üks olulisemaid arheoloogilisi leide Venemaal. Muumiat hoiti 19 aastat Novosibirskis. 2012. aastal viidi see tagasi Altaisse ja paigutati spetsiaalselt selle jaoks ehitatud mausoleumi Gorno-Altaiski muuseumis.